TVD, 10.8.2011


Naslov: Zaposlovanje sezonskih delavcev

Napoved za  voditelja:

Konec junija je bilo na Zavodu za zaposlovanje prijavljenih več kot 107 tisoč brezposelnih oseb. Kljub temu morajo podjetja še vedno najemati sezonske delavce iz tujine, predvsem iz držav nekdanje Jugoslavije, saj se domači brezposelni ne odločajo za sezonska dela, poleg tega pa delodajalci z njimi niso najbolj zadovoljni. Poglejmo dva primera, kjer ugotavljajo, da se domača delovna sila ni najbolje obnesla, če so se sploh odločili za takšna dela. 

T- Iz Krškega in Parižlja: GORAN ROVAN in MARKO PLANINC/
X- Snemalca: Jože Grajžl in Gregor Naglav /

X- montažer: Jože Grajžl /

V krškem Evrosadu vsako leto za obiranje najamejo okoli 350 sezoncev, predvsem iz držav nekdanje Jugoslavije, ki pa niso nič cenejši kot domači.
T- BOŠTJAN KOZOLE /
X- direktor Evrosad /

»Na koncu, ko seveda damo vse stroške skupaj je približno isto, vendar moramo vedet, da nekako smo omejeni. V zelo kratkem času obiralnega okna, več sort je in je v tem času seveda učinek zelo pomemben in ta učinek pa je pri teh delavcih iz Bosne in pa iz Srbije dosti večji.«

V primerjavi s slovenskimi delavci so učinkovitejši za 30 do 40%. In zakaj ti prihajajo k nam?

T- EDINA KARIĆ /
X- obiralka iz Bosne in Hercegovine /

»Zato što nema posla kod nas…i s tim parama financiram njen fakultet.«

Prevod iz Bosanščine, potreben prevod in RP

V sadovnjakih se delavci iz Evropske unije doslej niso obnesli, boljši so kot kaže za dela v hmeljiščih.

T- OTO ŠPORN /
X- kmetovalec iz Parižlja /

»Za delo v hmeljiščih so večinoma romunski delavci. Razen kar je traktorskih del, če nucaš kakšnega traktorista so Slovenci. Zakaj romunski, zakaj ne Slovenci? Logičen zato, ker slovenski delavci nočejo delat, premal jim je plačan, pa spod čast, sploh delat na zemlji.«

Kljub temu, da jih je veliko prijavljenih na naših zavodih za zaposlovanje, ti lahko odklonijo sezonsko delo.

T- BOJANA GRILC /
X- kadrovica v Evrosadu /

»Delo lahko odklonijo, vendar tisti, ki delo sprejmejo, kar zaslužijo več kot 200 evrov, se jim nadomestilo zniža. To pomeni, da ljudje preračunajo, kaj se jim bolj splača.«

Tako tudi tisti, ki se odločijo, kmalu odnehajo in le redki vztrajajo do konca.

T- SILVA NOVAK /
X- iskalka zaposlitve /

»Delo je kar razgibano, zadovoljna sem, malo smo tuki, malo tam, malo v jabukih, malo breskvih, tako da je. Men to zelo odgovarja. Kaj pa plačilo? Plačilo pa sledi, saj smo komaj začeli, ker prvo je treba delat, potem je pa plačilo, ne.«

Najbolj pridni lahko tako zaslužijo na mesec od 600 do 800 evrov, ob tem pa dobijo plačano tudi prehrano in prevoz na delo, tujci pa še prenočišče in delovne vize.

